(Цыганкоў: ) Непасрэднай інфармацыйнай нагодай для нашай размовы стане расейска-амэрыканскі саміт, які днямі адбудзецца ў Тэхасе. Зараз, напярэдадні саміту, шмат гаворыцца пра амэрыканска-расейскае збліжэньне. Наколькі трывалая гэтая тэндэнцыя, ці яна абапіраецца толькі на кан’юнктурныя меркаваньні абодвух бакоў? Зрузумела, што збліжэньне паміж Расеяй і ЗША ня можа быць бесканфліктным і беспраблемным. Адно з прынцыповых пярэчаньняў, якое заўсёды гучала апошнія гады, гэта імкненьне ЗША не дапусьціць аднаўленьня імпэрскіх намераў Расеі на прасторах былога СССР.